open-index/open-wikipedia-markdown huggingface dataset:
Tree cassyn

Ta'n **tree cassyn** (*Triskelion* y Vaarle, *τρισκέλιον* ny *τρισκελής*, ny "tree-chassagh" ny Greagish) ny chowrey ta jeant seose jeh tree caslee choghlasst, ny tree cassyn deiney cam, ny cowrey erbee ta jeant seose jeh tree attyn as co-chrooaght hyndaaee tree filley. Ga dy vel yn tree cassyn ry akin ayns ram buill as eashyn, ta kiangley mooar eddyr eh as ellyn Cheltiagh chultoor La Tène veih'n Eash Yiarn.

She cowrey ny Britaan, Vannin as ny Shissyl yn tree cassyn. Ta ny tree cassyn Manninagh as Shissylagh jeant seose jeh tree cassyn deiney roie cam ec y ghlioon as kianglt ry cheilley ec y lhesh.

## Galleree

Coadan:Flag of Sicily.svg|Brattagh ny Shissyl lesh cowrey ny tree cassyn t'er ny aavioghey liorish Joachim Murat
Coadan:Triskele-Symbol1.svg|Tree cassyn caslagh - ta'n cowrey shoh ry gheddyn 'syn ellyn Cheltiagh as t'eh goll er ymmyd ec Aahroggeyderyn Celtiagh as ny keayrtyn myr cowrey yn Trinaid.
Coadan:Roundel of Ireland.svg|Cruinnane Aer Chór na hÉireann ("Aer-Chorps Nerin")
Coadan:Seal of the United States Department of Transportation.svg|Seal Rheynn Arraghey ny Steatyn Unnaneysit
Coadan:Flag of Ingushetia.svg | Brattagh Ingushetia
Coadan:BDSM logo.svg|Cowrey feer chosoylagh rish cowrey yn ghleashaght BDSM
Coadan:Three sevens.svg|Brattagh yn Afrikaner Weerstandsbeweging
Coadan:Flag of the Isle of Mann.svg| Brattagh Vannin
Coadan:Sam_Taeguk.jpg|Eddin ghrummey Choreeagh lesh lhieggan jeh'n chowrey Sam-Taeguk
Coadan:Selection_of_carvings_from_the_Castro_de_Santa_Trega.jpg|Reihys jeh cowryn as grainnaghyn veih Cultoor Doonyn ny h-Ibeir y Ghaleesh
Coadan:27. SS-Freiwilligen-Grenadier-Division „Langemarck“ (1. flämische).svg|Cullee y 27oo Rheynn Arryltagh "Langemarck" jeh'n SS


## Kianglaghyn mooie
*Ny tree cassyn ec symbols.com
*Caslagh tree filley ec symbols.com
*John Newton, "Armorial bearings of the Isle of Mann," 'sy ''Manx Notebook'', Jerrey Geuree 1886
*"The Isle of Man and the Triskelion", Peter Symes
Arrane Ashoonagh Vannin

Va **Arrane Ashoonagh Vannin** screeuit as cummit liorish William Henry Gill (1839-1923), lesh y çhyndaa Gaelg jeant er liorish John J. Kneen (1873-1939). Hooar yn arrane staydys oikoil ass Tinvaal ec cruinnaght er 22 Jerrey Geuree 2003, as staydys oikoil currit er *[[God Save the King]]* myr Arrane Reeoil Vannin.

## Focklyn
**Gaelg**

O Halloo nyn ghooie,
O Chliegeen ny's bwaaie,
Ry gheddyn er ooir aalin Yee,
Ta dt' Ardstoyl Reill-Thie,
Myr Barool er ny hoie,
Dy reayll shin ayns seyrsnys as shee.

Tra Gorree yn Dane,
Haink er traie ec y Lhane,
Son Ree Vannin v'eh er ny reih;
'S va creenaght veih Heose,
Er ny chur huggey neose,
Dy reill harrin lesh cairys as graih

Ren nyn ayr'yn gimraa,
Va Nooghyn shenn hraa,
Yn Sushtal dy Hee fockley magh,
Shegin yeearree peccoil,
Myr far aileyn Vaal,
Ve er ny chur mow son dy bragh

Vec ooasle yn Theill,
Ayns creioghys tooilleil,
Ta traaue ooir as faarkey,
Gow cree Ny jarrood yn Fer mie,
Ta coadey'n lught thie,
Ren tooilleil liorish Loch Galilee

Deiyr yn sterrym noon as noal,
Yn baatey beg moal,
Fo harey hug Eh geay as keayn,
Trood ooilley nyn ghaue,
Ta'n Saualtagh ec laue,
Dy choadey nyn Vannin veg veen

Lhig dorrinyn bra,
Troggal seose nyn goraa,
As brishey magh ayns ard arrane,
Ta nyn groink aalin glass,
Yn vooir cummal ass,
As coadey lught thie as shioltane

Nyn ellan fo hee,
Cha boir noidyn ee,
Dy bishee nyn eeastyn as grain,
Nee'n Chiarn shin y reayll,
Voish streeughyn y theihll,
As crooinagh lesh shee'n ashoon ain.

Lhig dooin boggoil bee,
Lesh annym as cree,
As croghey er gialdyn yn Chiarn
Dy vod mayds dagh oor,
Treishteil er e phooar,
Dagh olk ass nyn anmeenyn 'hayrn.

**Baarle**

O land of our birth,
O gem of God's earth,
O Island so strong and so fair;
Built firm as Barrool,
Thy Throne of Home Rule
Makes us free as thy sweet mountain air.

When Orry, the Dane,
In Mannin did reign,
'Twas said he had come from above;
For wisdom from Heav'n
To him had been giv'n
To rule us with justice and love.

Our fathers have told
How Saints came of old,
Proclaiming the Gospel of Peace;
That sinful desires,
Like false Baal fires,
Must die ere our troubles can cease.

Ye sons of the soil,
In hardship and toil,
That plough both the land and the sea,
Take heart while you can
And think of the Man
Who toiled by the Lake Galilee.

When fierce tempests smote
That frail little boat,
They ceased at His gentle command;
Despite all our fear,
The Saviour In near
To safeguard our dear Fatherland.

Let storm-winds rejoice,
And lift up their voice,
No danger our homes can befall;
Our green hills and rocks
Encircle our flocks,
And keep out the sea like a wall.

Our Island, thus blest,
No foe can molest;
Our grain and our fish stall increase;
From battle and sword
Protecteth the Lord,
And crowneth our nation with peace

Then let us rejoice
With heart, soul and voice,
And in The Lord's promise confide;
That each single hour
We trust in His power,
No evil our souls can betide.
Enmyn Gaelg

Ta **enmyn ayns [[Gaelg]]** jeant seose jeh ennym toshee as sliennoo, cosoylagh rish enmyn 'sy Yernish, 'sy Vaarle, 'sy Ghaelg Albinagh as ayns kuse vooar jeh ny çhengaghyn 'syn Oarpey. 

## Rollaghyn
Shoh sampleyr beg jeh enmyn 'sy Ghaelg as ny çhyndaaghyn oc 'sy Vaarle:

*Anghus - Angus
*Breeshey - Bridget
*Davy - David
*Dollin - Donald
*Doolish - Douglas
*Ealisaid - Elizabeth
*Ealish - Ealish
*Ean/Iohn - Ian
*Ewan - Ewen
*Harral - Harold
*Illiam - William
*Juan - John
*Kirree - Kitty (Catherine)
*Moirrey - Mary
*Orree - Orree
*Paaie - Patty
*Parick - Patrick
*Ysaig - Isaac
Shennaghys

Ta **shennaghys** çheet er studeyrys as docamadys y traa hie shaghey. Ta taghyrtyn roish cummey coryssyn screeuee coontit myr y roie-hennaghys. She enmys fascaaidagh eh "shennaghys" ta goaill stiagh taghyrtyn shaghey chammah as cooinaghtyn, feddyn magh, çhaglym, reagheydys, toyrt, as soilshaghey ny taghyrtyn shen. Ta screeudeyryn shennaghys shirrey fyssyree bentyn rish y traa hie shaghey liorish feanishyn shendeeagh lheid as docamadyn screeuit, coontyssyn beill, jeantane ellyn as stoo, as cowraghyn egg-oaylleeagh.

## Imraaghyn
Yn Çheshaght Ghailckagh

Va'n **Çheshaght Ghailckagh** currit er bun ayns 1899 liorish A.W. Moore ry-hoi freayltys as ardjaghey ny Gaelgey, çhengey ghooghyssagh Ellan Vannin. Ta'n çheshaght cur cooney da feaillaghyn lheid as Cooish as y roie-immeeaght eck, Feailley Gaelgagh, as Shennaghys, as da sleih by vie lhieu soilshaghey magh stoo 'sy Ghaelg. She Brian Stowell, screeudeyr as bard ny Gaelgey, ard-screeudeyr ny sheshaght.

Ta'n çheshaght soilshaghey magh lioaryn as cooid elley ayns Gaelg, lheid as lioaryn ry-hoi paitçhyn, lessoonyn, as lioaryn bea-oaylleeagh ny mast'oc. T'ee reaghey brastyllyn oie rahoil ayns Colleish Ellan Vannin myrane lesh brastyllyn coloayrtysagh ayns Doolish.

## Imraaghyn

## Kiangley mooie
Yn Çheshaght Ghailckagh

## Jeeagh er neesht
* Gaelg
* Coonceil ny Gaelgey
* Eiraght Ashoonagh Vannin
Ny Celtiee

Ta **Celtiee** ny fockle noa-emshiragh t'er ny ymmyd son dy yannoo cur sheese er un sleih Oarpagh as çhengey Cheltiagh goll er loayrt oc, ny va goll er loayrt oc derrey kuse dy vleeantyn er dy henney. Ta'n enmys ymmydit son dy yannoo cur sheese ny smoo reamyssagh er sluight noa-emshiragh ny pobbylyn shen, as er adsyn ta goaill paart ayns cultoor Celtiagh.

Va ny Celtiee henndeeagh nyn bossan neuchasley dy heshaghtyn eggyssagh ayns yn Oarpey Yiarn-eashagh. Ghow cultoor Proto-Cheltiagh toshiaght 'syn Eash Yiarn Leah (1200&nbsp;RC - 400&nbsp;BNJ) 'syn Oarpey Veanagh (eash Hallstatt - ennym y voayl noa-emshiragh 'syn Austeyr). 'Syn Eash Yiarn yeianagh (eash La Tène), va ny Celtiee er ny sheeyney magh harrish thallooyn reamyssagh: sheear dys Nerin as Lieh-innys ny h-Ibeir, shiar dys Galatia (yn Aishey Veg veanagh) as twoaie dys Nalbin.

She'n feanish yeeragh s'leah jeh çhengey Cheltiagh ayn na ny cowraghyn grainnit Lepontagh, ta goaill toshiaght veih'n 6oo cheead-bleeaney RC. Cha nel feanish ayn er ny çhengaghyn Celtiagh mooarheeragh agh ayns cowraghyn grainnit as buill-enmyn. Ta feanish ayn jeh'n Cheltish ellanagh veih'n chiarroo cheead-bleeaney BNJ ayns cowraghyn grainnit ogham. Ta'n tradishoon lettyragh goaill toshiaght 'sy Çhenn Yernish veih'n hoghtoo cheead-bleeaney BNJ. Ta teksyn colhiantynagh dy lettyraght Yernish leah, lheid as *[[Táin Bó Cúailgne]]*, er mayrn ayns aavaghtyn y 12oo cheead-bleeaney.

'Sy chied cheead-bleeaney BNJ leah, eaisht bishaghey yn Impiraght Romanagh as Eash Arraghee ny Germaanee, haink er y chultoor Celtiagh dy ve lhiettalit dys ny h-Ellanyn Goaldagh (Celtiagh ellanagh), as haink jerrey lesh ny çhengaghyn Celtiagh mooarheeragh myr çhengaghyn reamyssagh 'sy çheyoo cheead-bleeaney. Ta'n ennym "yn Oarpey Cheltiagh" çheet jiu er ny thallooyn ta cruinnlaghey Mooir Vannin (Mannin, Nerin, Nalbin, Bretyn, as, ny keayrtyn, Sostyn), myrane lesh y Chorn as y Vritaan er dagh çheu jeh Mooir yn Eeaght. Ta'n Ghaleesh as yn Astoor 'sy Spaainey Hwoaie coontit mastit ny thallooyn Celtiagh ny keayrtyn, ga nagh vel çhengey Cheltiagh vio ayndaue.

## Jeeagh er neesht
* Ny Celtiee Noa-emshiragh
* Ashoonyn Celtiagh
* Çhengaghyn Celtiagh

## Imraaghyn
Fillym

**Fillym** ny **scannane** ny **jalloo roie**, she sorçh obbyr jeh'n ellyn reayrtagh ta lhiggey da ennaghtyn as ta ginsh smooinaghtyn, skeealyn,  tastidyn, anveayn, ny aalid liorish ymmyd jallooyn roie. Dy mennick, ta sheean, as ny s'anvenkey greinnaghyn elley, goll rish ny jallooyn roie shen.

## Imraaghyn
Yn Çhenn Egypt

She shiveeltaght henndeeagh ayns shiar hwoaie yn Affrick va **yn Çhenn Egypt**. Va'n çhiveeltaght shen soit rish y Neel Eeaghtyragh çheusthie, da'n chooid smoo, jeh joaraghyn y çheer noa-emshyragh, yn Egypt. Haink y çhiveeltaght Egyptagh ry-cheilley mysh y vlein 3150 RC (rere y chron-oaylleeaght Egyptagh cadjincliaghtagh) liorish unnaneyssey politickagh yn Egypt Eeaghtyragh as Eaghtyragh fo stiurey y chied Pharaoh. Ren shennaghys y Çhenn Egypt goll er straih *Reeriaghtyn* shickyr, as lhingyn neuhickyr eddyr oc as yn ennym *Lhingyn Mean-choorsagh* currit orroo: y Çhenn Reeriaght jeh'n Eash Ooha Leah, y Reeriaght Veanagh jeh'n Eash Ooha Veanagh, as y Reeriaght Noa jeh'n Eash Ooha Yeianagh. Ren yn Egypt roshtyn dys baare y phooar eck car lhing y Reeriaght Noa, car y lhing Ramessesagh, agh hoshee ee failleil ny yei shen. Hie yn Egypt fo cosh pooaraghyn joarree (goaill stiagh reirey Pershagh) 'syn Eash Yeianagh shen. Lurg baase Alistair Mooar, ren fer jeh ny kionfenee echey, Ptolemy Soter, cur eh hene stiagh myr fer-reill yn Egypt. Ren y Reeraghtys Ptolemagh shen reirey harrish yn Egypt derrey yn vlein 30 RC tra huitt y reeriaght fo stiurey ny Rauee myr queiggey Raueagh.

## Jeeagh er neesht
* Pyramidyn 
* Sphinxyn 
* Shirgane 
* Hieroglyphaghyn 
* Jeeghyn Eajiptagh 
* Reeaghyn Eajiptagh
Shirgane

She corp marroo eh **shirgane**, as eh freaylt do nagh jean eh loauaghey.  Ta shirganenyn jioinagh as tuittymagh ayn, as y sto kirpey oc freaylt liorish kemmigyn, feayraght, ny dolley fliughid ny aer.  Myr eiyrtys ny caghlaaghyn shen, cha jean ad louaghey my t'ad freaylt çhirrym as feayr.

Ta shirganeyn ellynagh deiney as beiyn ayn, ass ymmodee çheeraghyn, goaill stiagh yn Egypt, Yn Çhillee, yn Çheen, yn Pheroo, ny h-Ellanyn Canaaragh, yn Iddaal as yn Argenteen.  Ta shirganeyn tuittymagh ayn ass curree ny h-Oarpey Hwoaie, faasee 'eayr Greenlynn, sleityn ny h-Iddaal as America Yiass, as meainyn ny h-Eeeraan.

Ren ny Shenn Eajiptee shirganeyn lesh eddagh lhieen, ooill as .
Spoyrt

**Spoyrt**.

* Bassag
** Bassag-boayrd
* Bluckan bascaidagh
* Bluckan-coshey
** Bluckaneyrys Gaelgagh
** Ruggyr
** Soccer
* Bluckan-valley
* Criggad
* Hockee
** Cammag - hockee Vanninagh
* Cloie golf
* Daa-wheeylaght
* Doarneyrys
* Gleckoil
* Lhiggey
* Lieenvluckan
* Markiaght
* Ratçhal-roar-bree
* Roie
* Sideyrys
* Skibbyltys
* Snaue
Fishig

She banglane sheanse ta **fishig** (voish yn Ghreagish , *najooragh*, as , *najoor*), as she sorçh d'oaylleeaght najooragh ee.  Ta fishig:

* soilshaghey magh bun-chummey ny cruinney
* soilshaghey magh eddyr-obbraghyn eddyr co-oltyn ny cruinney
* oltscarrey coryssyn rere reillyn bunneydagh
Ta fishigee jannoo ymmyd mooar jeh maddaght dy hoilshaghey magh reillyn fishigagh.

Ta fishigee gra dy vel mass, liurid, traa, stroo lectragh as çhiassid ayn, as trooid ocsyn, foddee ad gobbraghey magh dy chooilley red fishigagh elley.

Ta mooinjerys eddyr fishig as ny h-oaylleeaghtyn najooragh elley, as kemmig er lheh, bentyn rish obbrinaght quantum, çhiass-niartallaght as magnaid-oaylleeaght lectragh.  Ny yei shen, ta ard-yindyssyn kemmigagh anchasley as crampit dy liooar dy chur kemmig myr red hene.
Bea-oaylleeaght

Veih kione y çheu hoshtal, myr y clag: *[[E. coli]]*, renniagh chrouwagh, gaselle, caraig

She oaylleaght najooragh ee **bea-oaylleeaght**, bentyn da studeyrys er bea, reddyn bio, as ny haghtyn t'ad eddyr-obbraghey as obbraghey er yn çhymbyllaght. Ta bea-oayllee jannoo studeyrys er troggal, obbyr, aase, bun, aafilley as rheam reddyn bio. Chammah's shen, t'ad rang-oardraghey as taishbyney bioagyn as ny t'ad jannoo.

Haink bea-oaylleeaght dy ve ny h-oaylleeaght er lheh 'sy 19oo eash, tra hooar magh oayllee dy row co-hroyn bunneydagh ec organeyn bioag. Nish, t'ee goll er ynsaghey ayns scoillyn as ollooscoillyn er feie ny cruinney, as ta ny smoo na millioon artyn myekione goll er soilshaghey magh dagh blein ayns earishlioaryn.

Ta ymmodee sur-vagheryn ec bea-oaylleeaght.  Foddee ad goll er oardraghey rere'n torçh jeh organe bioag t'ad bentyn da: lus-oaylleeaght (studeyrys jeh lossreeyn); fliughane-oaylleeaght (studeyrys jeh fungyssyn); baagh-oaylleeaght (studeyrys jeh baaghyn); as myn-vioagh-oaylleeaght (studeyrys jeh myn-vioee).  Ny keayrtyn elley, t'ad rheynnit rere mooadys ny t'ad jannoo studeyrys er, as yn aght ta shen goll er jannoo: ta bea-chemmig bentyn da kemmig bunneydagh vea; ta bea-oaylleeaght cho-vreneenagh bentyn da eddyr-obbraghey co-vreneenyn bea-oaylleeagh; ta bea-oaylleeaght chillag scrutaghey killagyn; ta fyshoaylleeaght bentyn da obbyr oltyn as coryssyn y chorp; as ta eggoaylleeaght bentyn da eddyr-obbraghey organeyn bioag as yn çhymbyllaght.

## 

File:Guriezo Adino vaca toro terneras.jpg|Animalia - Bos primigenius taurus
File:Zboże.jpg|Planta - Triticum
File:Morchella esculenta 08.jpg|Fungi - Morchella esculenta
File:Fucus serratus2.jpg|Stramenopila/Chromista - Fucus serratus
File:Gemmatimonas aurantiaca.jpg|Bacteria - Gemmatimonas aurantiaca (- = 1 Micrometer)
File:Halobacteria.jpg|Archaea - Halobacteria
File:Gamma phage.png|Virus - Gamma phage


## Imraaghyn
Antrapoaylleeaght

She **antrapoaylleeaght** yn studeyrys oaylleeagh er y çheelnaue, bentyn rish aghtys deiney, bea-oaylleeaght deiney, cultooryn, sheshaghtyn, as çhengoayllaaght, jiu as 'sy traa hie shaghey, goaill stiagh deiney shenn-emshiragh. Ta'n antrapoaylleeaght heshoil jannoo studeyryssyn er yn aghtys, choud's ta'n antrapoaylleeaght chultooragh jannoo studeyryssyn er y veanal chultooragh, goaill stiagh normyn as leaghyn; ta'n çhiarrym antrapoaylleeaght hesh-chultooragh ymmydit dy mennick jiu. Ta'n antrapoaylleeaght hengoaylleeagh jannoo studeyryssyn er y ghlare as yn aght dy vel eh cleayney er y vea heshoil. Ta'n antrapoaylleeaght vea-oaylleeagh ny ishigagh jannoo studeyryssyn er lhiassaghey bea-oaylleeagh ny deiney.

Ta'n çhenndaaleeaght, enmyssit dy mennick myr "antrapoaylleeaght y traa hie shaghey," jannoo studeyryssyn er jannooyn deiney trooid shirrey magh as ronsaght yn eanish ishigagh. T'eh coontit myr banglane yn antrapoaylleeaght ayns America Hwoaie as 'syn Aishey, ga dy vel eh coontit myr keird er lheh ny goit stiagh fo keirdyn elley, lheid as y shennaghys as y çhenn-ontoaylleeaght.

## Imraaghyn

## Kianglaghyn magh

* ''Open Encyclopedia of Anthropology''
*
Leigh

She corys dy reillyn eh **leigh**, as adsyn currit ayns bree liorish cliaghtey as commyn dy mennick. Ta'n leigh cur cummaght er politickaght, tarmaynys as sheshaght, as jannoo sheealtagh eddy sleih, as eddyr y phobbyl as y reiltys.

Ayns 350&nbsp;RJC, screeu Aristotle: "*Share reill yn leigh na reill fer erbee*".

Ta'n leigh reaghey ymmodee obbyraghyn sheshoil.  Ta leigh vargane reaghey creck as dellal.  Ta leigh çhellooghys reaghey cair as currym bentyn rish shellooghys as shellooderys.  Ta leigh treisht reaghey baighey-argid, as leigh tort reaghey cooilleeney noi skielley da peiagh, shellooghys ny cair.  My ta coad kerree ayn, ta leigh cherree lhiggey da'n çheer y jantagh y cherraghey.  Ta leigh aght-reill ny chlowan son croo leigh, coadey cair deiney as reih reihdee pholitickagh.  Ta leigh reiragh bentyn rish daltyn yantyssyn ny reiltys, as leigh eddyr-ashoonagh reaghey eddyr-obbraghey ashoonyn, goaill stiagh dellal, poleeney eddyr-ashoonagh, as caggey.

Ta studeyrys er leigh soilshaghey cooishyn scanshoil as crampit bentyn rish cairys, co-chormid as seyrsnys.  Myr dooyrt Anatole France ayns 1894: "*Yn leigh, er bun ooasle cho-chormid, t'ee gobbal da ny berçhee chammah's ny boghtyn dy chadley fo droghadyn, shirrey jeirk ayns y raad, as geid arran.*".

Son croo as soilshaghey magh yn leigh, ayns y tradishoon jeianagh Heear, ta tree banglaneyn ny reiltys: coyrle slattyssagh, coyrle chiannoortagh as briwyn.  Ta'n oik-reill, sheshaght caggee as meoiryn-shee cur rish y leigh as cur ee ayns bree.  Ta leighderyn jannoo cooishyn leigh ayns ny quaiyllyn.
## Imraaghyn
Coagyraght

Ta **coagyraght**, ta enmyssit **coagyrys** chammah, ny **ny h-ellynyn kishdinagh** ny ny **h-ellynyn yn-choagyrey** dy keirdey, çheet er yn ellyn, y sheanse, as y keird raad ta aarleyderyn goaill ymmyd jeh çhiass dy yannoo yn bee ny smoo blasstal, lheihagh, beaghee, ny sauçhey. Shymmey çhaghnyssyn as mynayrn t'ayn 'sy choagyraght, veih greddaney harrish aile foshlit dys ymmyd çhenntag lectragh, dys fuinney ayns ram sorçhyn d'ogheyn, as yn aarlaghey shen aahoilshaghey foaynooyn ynnydagh.

## Saaseyn
* Broiean
* Freeghey
* Fuinney
* Greddey
* Jaaghey
* Rostey
* Scoaldey

## Imraaghyn
Sheanse co-earrooder

Ta **sheanse co-earrooder** ny **oaylleeaght cho-earrooder** çheet er y studeyrys jeh'n cho-earroo, jeh'n teyr-obbraghey, as jeh fysseree.

## Jeeagh er neesht
* Co-earrooder
Arraghey

She **arraghey** gleashaght troailtee as lughtee veih un voayl dys boayl elley. Ta'n arraghey jeant liorish ram modyn ennagh, lheid as arraghey etlagh, railley, raaidey, ushtey, caabil, piob-linney as spoar. Ta'n magher rheynnit ayns fo-strughtoor, carbid, as obbraidyn.

Ta'n fo-strughtoor jeant seose jeh cullee anchorragh ta ymmyrçhagh ry hoi arraghey, as foddee dy vel ad nyn raaidyn, raaidyn yiarn, mollee aeragh, goorseyn ushtey, ammyryn as biob-linnaghyn, as stadyn jerree lheid as puirt aeragh, stashoonyn traenagh, stashoonyn barroose, thieyn stoyr, stadyn jerree truck, stoyryn aa-lhieeney (goaill loghanyn lhieeney as stashoonyn jeshee stiagh 'syn earroo) as puirt varrey. Foddee dy vel stadyn jerree ymmydit ry hoi eddyr-cheaghley troailtee as lughtee, as ry hoi meansalaght.

Ta ny carbid ta jannoo troailt er ny moggylyn shen goaill carbid jeh sorçhyn cooie lheid as gleashtanyn, daawheeylyn, barrooseyn, traenyn, truckyn, sleih, coptir as etlanyn. Ta ny h-obbraidyn jannoo ymmyd jeh aght obbraghey carbid, as ny h-aghtyn ta bentyn rish y chiarail shen goaill reaghey argid, leighoilidyn as polaseeyn stiagh 'syn earroo. 'Sy çhynskyl arraghey, foddee dy vel obbraidyn as shellooderys yn 'o-strughtoor ayns shelloo theayagh ny ayns shelloo preevaadjagh, y shellooderys shen croghit er çheer as mod.

Foddee dy vel arraghey troailtee ny arraghey theayagh, raad dy vel obbreyderyn kiarail shirveishyn skedjallit, ny ny arraghey preevadjagh. Haink er arraghey lughtee dy ve jeerit er cummeydaneaghey, ga dy vel arraghey lughtee thummidagh ymmydit ry hoi thummidyn mooarey dy nheeghyn foddey-heilltagh. Ta scansh vooar ec yn arraghey ayns bishaghey tarmaynagh as cruinneydaght, agh ta builley foudagh echey er y çhymmyltaght. Choud's ta argid choonee currit ayn liorish reiltyssyn, ta plannal mie ymmyrçhagh dys raad y hoyrt da stroo mie ny traghtey, as dys smaght y chur er surlley baljagh.

## Claare lioaragh

*  
*  
*  
*  
*
Gaelg ny h-Albey

She çhengey Cheltiagh ny h-Albey **Gaelg ny h-Albey** ny **Gaelg Albinagh**. She **A' Ghàidhlig** yn ennym urree 'sy çhengey hene. Ta mysh 60,000 Gaelgeyr ayns Nalbin as ta'n chooid smoo jeu cummal er ayns twoaie yn çheer as er ny h-ellanyn magh veih'n choose heear.

## Shennaghys

### Shennaghys leah

### Y 21oo eash

## Troyn ny Gaelgey Albinagh

### Mooinjerys ec çhengaghyn elley

### Cairscreeu

### Fockle-hasht





#### Earrooyn





### Çhengoaylleeaght

#### Rang-oardraghey as abbyrtyn

#### Sheeanoaylleeaght

##### Corocklyn

##### Breeocklyn

##### Trimmid

#### Sheeanchoryssaghtys

##### Ceaghley corockle toshee

#### Grammeydys

#### Breearyn

Ta daa hampleyr aafilley ec breearyn ayns Gaelg ny h-Albey: cummey son breearyn as corockle ec y toshiaght (er lhimmey jeh **f**); as cummey son breearyn as breeockle, ny **f**, ec y toshiaght.





## Imraaghyn

### Lioaryn

### Kianglaghyn magh
Kemmig

She banglane jeh sheanse ee **kemmig** (voish yn Ghreagish ), as ish cur geill da stoo. Ta studeyrys kemmigagh bentyn rish ny troggalyn as troghyn oc, as shen goaill stiagh caghlaaghyn breneenagh.  Son y chooid smoo, t'eh dellal rish breneenyn er nyn bossanaghey myr gasyn, co-vreneenyn, crystalyn ny meainyn.  Chammah's shen, ta kemmig bentyn da troghyn as eddyr-obbraghey breneenyn ynrican, as jannoo ymmyd jeh'n fys shen er y cheim ry-akin da'n tooill.  Rere kemmig jeianagh, ta troghyn corpagh stooghyn er nyn reaghey ec y cheim breneenagh, as ish er e shayll er ny reaghey ec kianglaghyn magnaidagh lectragh eddyr-vreneenagh rere leighyn obbrinaght whantum.

Ta kemmig lhie harrish fishig, as y daa cur geill da bree as yn aght t'eh ym-obbraghey rish stoo.  T'ee lhie harrish bea-oaylleeaght myrgeddin, ayns ny magheryn coheshaghtagh bea-chemmig as bea-oaylleeaght cho-vreneenagh erskyn ooilley.
Çhaghteraght

Ta **çhaghteraght** cowraghey maylartey smooinaghtyn, eieyn, ny fys liorish glare, screeuyn, cowraghyn ny aase elley. She obbyr jelleenagh t'ayn son y chooid smoo.
Dy mennick, ta sleih jannoo ymmyd jeh corysyn cadjin, myr sampleyr, çhengey ny abbyrlhit cadjin. 

Ta studeyrys ard-scoillaragh er çhaghteraght goaill stiagh aaseyn, aghtyn as ymmyd çhaghteraght. Ta'n magher shoh bentyn rish semantaght, keeaylloaylleeaght as co-ordrail.

Ta aaseyn çhaghteraght goaill stiagh:
* Çhellegrafeeaght
* Çhellvane
* Çhellveeish
* Yn Eddyr-Voggyl
* Post
* Post lectraneagh
* Radio
Purt le Moirrey

Ta **Purt le Moirrey** () ny balley beg slystagh ayns jiass Vannin. Rere coontey-pobble ny bleeaney 2006, va 1,913 cummaltee 'sy valley.

Ta'n balley beg soit ayns sheear-yiass yn ellan faggys da Purt Çhiarn. Ta stashoon traenagh da Raad Yiarn Vannin soit er çheu heear hwoaie yn valley.

Ta Magheryn Golf Phurt le Moirrey, yn un vagheryn golf lesh 9 towlyn er yn ellan, as Scoill Phurt le Moirrey, bun-scoill va foshlit ayns 1993-1994, ry-gheddyn 'sy valley. Ta Club Birling Ellan Vannin soit aynjee myrgeddin.

## Imraaghyn
Purt ny h-Inshey

Ta **Purt ny h-Inshey** (Baarle: *Peel*) ny valley er çheu heear Ellan Vannin. Ta'n balley enmyssit myr ard-valley er y fa dy vel ard-agglish yn ellan soit 'sy valley. Rere leigh t'eh ny chiare valley smoo ny yei Doolish, Kione Droghad as Rhumsaa lesh 3,785 dy chummaltee ayn.

Cha row Purt ny h-Inshey ny h-ard-valley er yn ellan, agh she ard-agglish Phurt ny h-Inshey soiaghey Aspick Sodor as Mannin. T'ee ny purt eeastee smoo scanshoil er yn ellan myrgeddin.

Ta'n thie tashtee Thie Vanannan as Thie Tashtee Ymmyrkey Vannin soit ec y phurt. Erskyn shen, ta Cashtal Phurt ny h-Inshey soit er yn ellan beg, Ellan Noo Perick, ta kianglt lesh y vooarheear lesh taagher. 'Sy vlein 2005 va cooylley ushtey troggalit er yn awin Neb dy chur da ny baataghyn ablid dy hiauilley rish y vooir-hraie.

Ta ard-schoill ny Benrein Ealisaid II soit 'sy valley myrgeddin.

## OKFyn as reihyssyn

## Imraaghyn

## Kianglaghyn magh
* Shennaghys Phurt ny h-Inshey screeuit ec Leslie Quillium, soilshit magh ec Treisht Eiraght Phurt ny h-Inshey.
* Purt ny h-Inshey er-lhieen –Ynnyd eggey pobbylagh son Purt ny h-Inshey, cur oayllys gurneilys ynnydagh, fotographyn, taghyrtyn, aaght, caslysyn baljagh, lioarlan, shappyn as Thie Tashtee Leece 'syn earroo.
* Gobbagyn – Ynnyd-eggey Forum Pobbylagh da Purt ny h-Inshey.
* Club Hockee ny Valkyrs soit ayns Purt ny h-Inshey.
Kione Droghad

Ta **Kione Droghad** () ny valley beg ayns Connaghyn, Mannin. T'eh ny hoie er coose hwoaie Vaie Ghoolish. Faagail magh dy vel Kione Droghad ny valley beg, t'eh ny nah valley smoo, lurg Doolish, as eh jannoo seose covaljys marish.

## Imraaghyn
Jalloo-ocklyn Egyptagh

Va **jalloo-ocklyn** yn aght dy screeu ayns shenn Eajipt. V'ad jeeaghyn gollrish jallooyn as t'ad feer doillee son shenndaaleeyn as sleih elley dy hoiggal, er yn oyr dy vel ren ny Eajiptaghyn screeu ad voish yn cheu yesh my hoshtal, ny as e vaylart dy cruinn as.

n:t:r-R8-m-d-w-t-S43-Z1:Z1:Z1 Hieroglyphagyn
Mooir Vannin

She **Mooir Vannin** y vooir eddyr ellanyn ny Bretyn Mooar as Nerin. T'ee goll mygeayrt Ellan Vannin. Çheu hwoaie jeh'n vooir ta Ammyr ny h-Albey as ee ny mooir eddyr Nerin as Nalbin, as çheu yiass jeh'n vooir ta Mooir Vretyn ayn as ee soit eddyr Nerin as Bretin.
Rhumsaa

Ta **Rhumsaa** () ny valley ayns twoaie Vannin. T'eh ny nah valley smoo er yn ellan lurg Doolish. 'Sy vlein 2006 va  dy leih cummal aynjee. Ta fer jeh ny puirt smoo er yn ellan ry-gheddyn 'sy valley, as ta peer treigit mooar ayn ta enmyssit Peer y Venrein. V'eh nane jeh ny h-ard-vuill son eddyr-insh eddyr yn ellan as Nalbin tra. Ta kione-stashoon Raad-Yiarn Lectragh Vannin soit 'sy valley. Ta un vean scoill aynjee, Scoill Ghrammadys Rhumsaa.

## Imraaghyn
Purt Çhiarn

Ta **Purt Çhiarn** (shenn enmyn ny enmyn elley: **Purt Erin**, **Purt Sheearan**, **Purt Yiarn**, **Purt Chasherick**; ) ny balley beg ayns jiass Vannin faggys da Purt le Moirrey. Rere coontae-pobble ny bleeaney 2001 va 3,369 deiney cummal 'sy valley beg. Ta'n balley beg soit er baie begnagh thallooinit. Ta Kione Vradda soit da'n twoaie lesh Lieh-innys ny Meayll da'n jiass. Çheu yiass veih Purt Çhiarn as veih Purt le Moirrey, ta ny raaidyn roie gour y jiass gys y chlaghan Creneash raad ren Ned Maddrell cummal as raad ta thie tashtee fo'n aer freillt ec Thie Tashtee Vannin as y Treisht Ashoonagh. Balley beg turryssagh t'ayn jiu, agh ayns ny shenn laaghyn v'eh ny valley beg eeastee. Va enney mooar er y valley beg ec drogh hraghtalee as ren ad ymmyd jeh'n vaie choadit t'ayn. Ayns ny laaghyn noa-emshyragh haink rah er y valley er oyr ny shellooderyn mwyllin veih Lancashire.

## Imraaghyn
Creneash

Ta **Creneash** () ny valley beg fadaneagh ta soit er Cronk Meayll ayns jiass Vannin, faggys da Purt Çhiarn as Purt le Moirrey. Ta enney share er y valley beg myr boayl ruggyree Ned Maddrell, boayl va ram Gaelgeyryn goit stiagh ayns y traa v'ayn. Jiu, ta ard-eaillaghyn Manninagh ayn dagh blein as t'eh ny "thie tashtey beaghey" son cultoor Ellan Vannin. Va ram bwaaneyn as thieyn tradishoonagh freilt as cosnit as t'ad foast ry-akin 'sy valley beg.
Reiltys Ellan Vannin

Ta  **Reiltys Vannin** ny reiltys ayns Mannin. She fer toshee Reiltys Vannin yn Ard-Choyrlagh. 

Ta Doolish, y balley smoo er yn ellan, preeu-valley ny çheerey as ynnyd y reiltys, raad dy vel oikyn Reiltys as shamyryn y pharlamaid (Tinvaal) nyn soie.

Ta ny smoo na 2,000 obbreeyn 'sy Çhirveish Theayagh as ta mysh 9,000 obbreeyn 'sy rheynnag theayagh goaill stiagh obbreeyn 'sy Çhirveish Theayagh, ynseydeyryn, boandeyryn, poleenyn, a.r.e. Ta'n earroo shen jannoo seose ny smoo na 10% jeh earroo pobble yn ellan, as 23% earroo ny h-obbreeyn. Cha nel yn earroo shen goaill stiagh sidooryn, myr ta'n coadey ny reggyrtys jeh chooid y Reeriaght Unnaneysit.

## Strughtoor y Reiltys
Ta'n Reiltys jeant seose jeh nuy rinkyn, jeih buird slattyssagh as tree oikyn as ad cur coontyssyn jeh ny jannooyn oc da Coonseil ny Shirveishee. Ta ny rinkyn cur coontyssyn jeeragh dys Coonseil ny Shirveishee.

Ta ny buird slattyssagh as ny h-oikyn currit er y rolley çheu heese jeh'n rheynn as ad cur coontys jee:
*Coonseil ny Shirveishee
**Yn Oik Skimmee
***Commishoon ny Shirveish Theayagh
***Coonseil Whitley (ry hoi obbreeyn laue)
**Oik yn Ard-Screeudeyr
**Shamyryn y Turneyr Theayagh

*Rinkyn
**Y Tashtey
***Commishoon Oaseirys Argidoil
***Lught-reill Urrysaght as Penshynyn
***Recortys Cadjin
**Rheynn Cooishyn Sthie
***Commishoon Çhaghteraght
**Rheynn Slaynt as Shickyrys y Theay
**Rheynn Ynsee
**Rheynn Dellal as Jeadys
***Oik Traghtal Kiart
***Yn Oik Postagh
***Lught-Reill Ushtey
***Lught-Reill Lectraghys
**Rheynn Turrysid as Soccar
**Rheynn Arraghey
**Rheynn Eirinys, Eeastagh as Keylljyn
**Rheynn Reiltys Ynnydagh as y Çhymmyltaght
*Corpaneyn neu-rheynnagh
** Ta Eiraght Ashoonagh Vannin ny sheshaght neu-rheynnagh, ta stiurit liorish treishteilee t'er ve pointit liorish y Tinvaal.
** Ta Oaseirys Stiurey Carrooagh ny chommishoon seyr va currit er bun ayns ny 1960yn, lesh barrantee t'er ve pointit liorish Coonseil ny Shirveishee.
** Ta Oik yn Oaseir Coadey Fysseree ny chorpane stiurey ta freggyrtagh er son reirey Coadey Fysseree ayns Mannin.

## Imraaghyn
Tinvaal

She çhionnal slattyssagh Vannin eh **Tinvaal** (), ny **Ard-whaiyl Tinvaal** () ny **Quaiyl Tinvaal** () dy formoil. T'eh jeant ass daa hamyr, ta goll er enney myr banglaneyn Tinvaal: y Kiare as Feed jeeragh-reiht as y Choonseil Slattyssagh ta reiht dy neuyeeragh. Tra ta'n daa shamyr soie ry-cheilley, t'ad enmyssit "Quaiyl Tinvaal".

Ta ny shamyryn soie ry-cheilley, er Laa Tinvaal ayns Balley Keeill Eoin son cooishyn jesh-chliaghtagh er y chooid smoo, as un cheayrt 'sy vee ayns ny Troggalyn Slattyssagh ayns Doolish. Er nonney, ta'n daa hamyr soie er lheh, as ta'n Kiare as Feed cur y chooid smoo jeh ny slattyssyn er bun tra ta'n Choonseil Slattyssagh gobbraghey myr shamyr aa-scrutee.

## Bun-ocklaght
Ta'n fockle Tinvaal, gollrish  yn Eeslynnish as *[[Tingvoll]]* y Norlynnish, çheet ass  y Çhenn Loghlynish ta çheet er boayl çhaglee yn çhionnal, magher (vǫllr→wald, cf. co-cheintagh weald y Çhenn Vaarle) y *[[thing]]*.

## Imraaghyn
Wikipedia

Ta **Wikipedia** ny chicklipaid lectraneagh yl-hengagh heyr ta ry-gheddyn er yn eddyr-voggyl. V'ee currit er bun 'sy vlein 2001 ec Jimmy Wales.

## Imraaghyn
Cammag

She sleih-ghamman ta goll er cloie ayns Mannin ee **cammag**. T'ee cosoylagh rish yn immanaght Yernagh as y chammag Albinagh. B'oayllagh yn gamman y ve er fakin as er cloie er feie yn Ellan ayns ny shenn laghyn, agh haink jerrey lhee myr spoyrt cadjin lurg y vlein 1900 tra haink y soccer stiagh gys yn Ellan. Er y laue elley, ansherbee, t'ee goll er ny h-aavioghey reesht 'sy 21oo eash as cloiaghyn cammag goll er cloie dagh blein eddyr y daa lieh jeh'n Ellan.

Ta maidjey, y *cammag*, ymmydit dy woalley'n crig. Ta daa wirran ayn as eddyr kiare as keeadyn dy chloiederyn er dagh fwirran. Ny keayrtyn, ghow baljyn as baljyn beggey slane ayrn ayns cloiaghyn. Maidjey erbee t'ayns y *chammag* lesh sthock cam er, as t'eh cosoylagh rish y *caman* ayns cammag Albinagh as y *camán* Yernagh, as ad gyn blod. Foddee er y chrig dy ve jeant seose jeh eairkey ny aamaid.

## Jeeagh er neesht
*Immanaght
*Cammag Albinagh
Manninagh

She marennym ta cur sheese nheeghyn ny sleih bentyn rish Mannin eh **Manninagh**:

* Ny Manninee
** Sliennooyn Manninagh
* Mannin

Foddee dy vel eh çheet er:
### Çhengaghyn
*Gaelg Vanninagh
*Baarle Vanninagh

### Dooieyn bio
* Braddan Manninagh
* Cabbag Vanninagh
* Guiy Manninagh
* Kayt Manninagh
* Pibbin Vanninagh
* Shamrag Vanninagh

### Ymmydyn elley
* Ellyntasht Manninagh
* Mill Manninagh
* Punt Manninagh
Forsdal

Ta **Forsdal** ny **Balley'n Eas** () ny valley beg ayns çheshvean Vannin. Ta'n balley beg ny hoie ayns sheadin as co-heiyderys Ghlion Faba.
Balley Chashtal

Ta **Balley Chashtal** () ny valley ayns Skeerey Malew er Ellan Vannin, faggys da Balley Sallagh. Soit er y çheu my yiass jeh'n ellan, va Balley Chashtal ny henn-ard-valley.

Ta Balley Chashtal, lesh earroo yn phobble mygeayrt 3,100 dy 'leih. Ta Cairbre, Balley Chashtal as Malew, ny cho-heiyderys son y Chiare as Feed, as ta daa OKFyn reiht echey.

## Cowree hallooin

T'ad Cashtal Rosien, Colleish Ree Illiam, yn Scoill Buchan, yn Thie-Tashtee Lhuingey as shenn-thie y Chiare as Feed ny troggalyn ard-ghooagh ta soit ayns Balley Chashtal.


## OKFyn as reihysyn

## Imraaghyn
Cronk Keeill Eoin

Cronk ayns Balley Keeill Eoin, Mannin, eh **Cronk Keeill Eoin** (). She boayl ny sharmanyssyn ta goll er stiurey car Laa Tinvaal t'ayn. T'eh raait dy row eh troggit lesh foaidyn veih dagh fer jeh ny 17 skeeraghyn ayns Mannin. Ta'n crongan mysh 12 hrie (3.7 m) er yrjid as t'eh goaill stiagh kiare ardaneyn kiarkylagh as ad leodaghey er mooadys. Ta'n cummey shen cur cummey cughlin er y chrongan.
Balley Keeill Eoin

Ta **Balley Keeill Eoin** () ny valley beg ayns Mannin er çheet ry-cheilley ny raaidyn A1 (Doolish - Purt ny h-Inshey) as A3 (Balley Chashtal - Rhumsaa). Ta Cronk Keeill Eoin ry-gheddyn ayns y valley. Ta'n Vunscoill Ghaelgagh soit ayns shenn scoill Valley Keeill Eoin.

## Kianglaghyn magh
*Bunscoill Ghaelgagh Valley Keeill Eoin
Davy (ennym)

Ta **Davy** ny ennym toshee firrynagh ta çheet magh ass **דָּוִד** (*Dāwiḏ* ASE: [daːˈvið]) ny h-Ewnish, trooid **David** (ASE: /ˈdeɪvɪd/) y Vaarle. She "Graihagh" ny "Meen" y cheeal echey.
Bunscoill Ghaelgagh

Ta'n **Vunscoill Ghaelgagh** ny bunscoill ta gynsaghey gagh lessoon trooid Gaelg ayns Balley Keeill Eoin, Mannin, tessyn y raad voish Cronk Keeill Eoin. Ta mysh 70 scollagyn eck.

Ta ny scollagyn goll er ynsaghey trooid Gaelg ayns gagh lessoon er lhimmey jeh lessoonyn Baarlagh (voish blein queig). Ta'n vunscoill greinnaghey yn ymmyd jeh'n Ghaelg liorish cooney lesh ny paarantyn dy ynsaghey yn Ghaelg, as ta'n Vunscoill creck JCyn, DVDyn as lioaryn ayns, ny mychione, y Ghaelg myrgeddin. Ta troor dy 'ir-ynsee ec y scoill as daa chooneyder-ynsee. She Julie Matthews yn ard-ynseyder. Cha nel y Vunscoill Ghaelgagh dy jeeragh fo Rheynn Ynsee Reiltys Vannin; t'ee stiurit ec colught preevaaidjagh enmyssit Mooinjer Veggey agh ta Mooinjer Veggey geddyn argid as cooney veih'n Rheynn Ynsee.

## Imraaghyn

## Jeeagh er neesht
* Rolley scoillyn ayns Mannin

## Kiangley çheumooie
* 
*
Rolley buill ayns Mannin

Shoh **rolley buill ayns Mannin**. Ayns bishaght lesh Ellan Vannin hene, ta Reiltys Ellan Vannin reirey tree ellanyn beggey ta ry laue: y Cholloo, Ellan Noo Perick, as Ellan Noo Mael. Ta kiare buill er yn ellan as staydys baljagh oc, daa slyst as tree baljyn beggey oikoil, myrane lesh shiartanse dy valjyn beggey elley. Ta'n Ellan rheynnit magh ayns shey sheadinyn, as shiaght skeeraghyn jeig.

## Ard-valley
* Doolish

## Baljyn
* Balley Chashtal 
* Rhumsaa
* Purt ny hInshey

## Baljyn beggey oikoil
* Laksaa
* Purt Çhiarn
* Purt le Moirrey

## Baljyn beggey elley
* Andreas
* Yn Arbyl
* Bayr Garroo
* Balley Beg (Cairbre)
* Balley Beg (Lonan)
* Balley Keeill Eoin
* Balley Keeill Vaayl
* Balley Noa
* Balley ny Croshey
* Balley ny Loghey
* Balley Sallagh 
* Balley Drine
* Yn Braaid
* Breeshey
* Camys y Ree
* Colby
* Creneash
* Delbee
* Forsdal
* Glion Muigh
* Glion Vian
* Kione Droghad
* Mwyllin Doo Aah
* Purt Soderick
* Ronnag
* Yn Strang
* Sulby

## Jeeagh er neesht
* Gurneilys ynnydagh ayns Mannin
Brattagh

Ta **brattagh** çheet er peesh d'eaddagh (kiare-chuilleigagh ny kiare-lhiatteeagh son y chooid smoo) marish cummey as daaghyn er lheh er. T'eh goll er ymmyd myr cowrey, myr greie cworee, ny myr jesheenys. Ta'n enmys *brattagh* çheet chammah er y chummey graafagh ta ymmydit, as dirree bratteeyn dy ve coontit myr greie son cowraghey as enneydys ayns çhymmyltaghtyn raad ta doilleeidyn ayn 'syn eddyr-insh (lheid as mooie er y vooir raad ta semaphore ymmydit.

She cowraghyn çheer-ghraihagh bratteeyn ashoonagh ta gymmyrkey kianglaghyn cahnagh er oyr yn ymmyd shen roie as shenndeeagh son y chooish shen. Ta bratteeyn ymmydit chammah ayns çhaghteraghtyn, soilsheenys as son cooishyn jesheenys.
Ealisaid II

She Benrein y Reeriaght Unnaneysit as 14 çheeraghyn elley as Çhiarn Vannin va  (Elizabeth Alexandra Mary; 21 Averil 1926 – 8 Mean Fouyir 2022). Ren ee reirey harrish 70 bleeaney as shiaght meeghyn, goaill toshiaght er 6 Toshiaght Arree 1952, as, rere shen, she ish ren reirey ny s'liurey na monark Goaldagh erbee rieau er dy henney.

Va Ealisaid ruggit ayns Mayfair, Lunnin, myr y chied phaitçhey lesh Diuc as Ben-diuc York (Ree Shorys&nbsp;VI as Benrein Ealisaid). Va'n ayr eck crooinit ayns 1936 lurg ren e vraar, Ree Edard&nbsp;VIII lhiggey voish y vonarkaght. V'ee ynsit dy preevaadjagh 'sy valley as hoshee ee goaill currymyn pobbylagh car y Nah Chaggey Dowanagh, goaill shirveish 'sy Çhirveish Heerey Choonee. Ayns Sauin 1947, phoose ee rish Philip Mountbatten, shenn flah y Ghreag as y Danvarg, as hie yn poosey oc er mayrn feie 73 bleeaney derrey laa e vaaish ayns Averil 2021. Va kiare paitçhyn oc: Çhalse III, Ben-phrinse Onnee, Ben-phrinse Reeoil, Prinse Andreas, Diuc York, as Prinse Edard, Eearley Wessex.

## Noteyn
:1.Myr monark bunraghtoil, she kione steat va'n Venrein, agh va ny pooaraghyn kiannoortagh eck caglit rere coardailyn cadjincliaghtagh.
:2.T'ad ny 14 reamyssyn ayn na: Antigua as Barbuda, yn Austrail, ny Bahamaghyn, y Chanadey, Ellanyn Holomon, Grenada, Noo Kitts as Nevis, Noo Lucia, Noo Winsen as ny Grenadeenyn, Papooey Guinea Noa, y Teelynn Noa, Tuvalu, y Veleesh, as y Yamaicey.

## Imraaghyn

## Kianglaghyn magh
* Y Venrein Ealisaid II ec ynnyd-eggey yn Lught Thie Reeoil
* Fogrey baaish ec BBC News Online
* 
* 
*
Yn Injey

Ta'n **Injey**, ny **Pobblaght yn Injey** (Hindish: भारत गणराज्य *Bhārat Gaṇarājya*, Baarle: *Republic of India*), ny çheer ayns jiass yn Aishey. T'ee ny shiaghtoo çheer smoo rere eaghtyr, as ny nah çheer smoo rere earroo yn phobble. T'ee caglit liorish y Cheayn Injinagh da'n jiass, Mooir yn Arabaght da'n sheear, Baie yn Vengaal da'n shiar. Ta oirr ny marrey eck 7,517 kilometeryn er lhiurid. Ta'n çheer çhemmit liorish y Phakistaan da'n sheear, y Çheen, Nepaal as y Vutaan da'n shiar hwoaie, as liorish y Vangladesh as Myanmar da'n shiar. Ta Sri Lanka, ny Maldeevaghyn as yn Indoneesh 'sy Cheayn Injinagh soit faggys da'n çheer.

## Imraaghyn
Baarle

She **Baarle** ( 'sy çhengey hene) çhengey ny mayrey Hostyn. T'ee goll er loayrt myr y çhengey ghooghyssagh ec y chooid smoo jeh pobbyl y Reeriaght Unnaneyssit, ny Steatyn Unnaneyssit, ny Ellanyn Philippeenagh, yn Austrail, yn Injey, y Affrick Yiass, y Teelynn Noa, ny h-Erin, y Chanadey as Vannin hene, chammah as ayns çheeraghyn elley er feie ny cruinney. 

She nane jeh ny çhengaghyn Germaanagh Sheear ee **Baarle**. Haink ee gys Sostyn marish ny h-Anglo-Sostynee, as er coontey cummaght yn Impiraght Ghoaldagh ayns ny 18oo-20oo eashyn, as cummaght ny Steatyn Unnaneysit ayns y 20oo eash, haink urree dy ve ny *[[lingua franca]]* ayns ymmodee çheeraghyn. T'ee ny çhengey oikoil ny nah hengey ayns ymmodee çheeraghyn Cho-unnaneys ny h-Ashoonyn, as ny çhengey reiht ayns ymmodee sheshaght eddyrashoonagh.

## Çhengoaylleeaght y Vaarle

She çhengey *Kione–Breear–Cass* (KBC) t'ayn. Ta lorgyn cheintys er mayrn, ayns roie-ocklyn son y chooid smoo.

## Imraaghyn

## Kianglaghyn magh

* International Dialects of English Archive – recortyssyn jeh abbyrtyn y Vaarle
Agglish Yeesey Firrinagh

She agglish neu-rheynn-chredjuagh ee **Agglish Yeesey Firrinagh** (AYF). Va'n agglish currit er bun ayns Beijing, y Çheen, 'sy vlein 1917. She caairliagh reiht roie Hionnal Eddyr-ashoonagh AYF y Sharmanagh Yong-Ji Lin. Ec y traa t'ayn ta mygeayrt 2.5 millioonyn d'olteynyn 'syn agglish ayns daa heer as queigad as shey mooar-rheynnyn. Va'n agglish currit er bun car y Chingeeshaght 'sy Çheen çheusthie jeh'n Chreestiaght. Hoshee yn ghleashaght shen ayns ny Steatyn Unnaneysit as ren sheeyney gys y Çheen car chied aavioghey ny Kingeeshaght, ny Aavioghey Azusa Street, ayns Los Angeles, va stiurit ec William J. Seymour ayns ny bleeantyn 1906-1908.

## Aaraue
# Yn Spyrryd Noo
# Bashtey
# Niee cassyn
# Shibber y Çhiarn
# Sabbad

## Kianglaghyn magh
*
Rolley çheeraghyn y theihll

## A
* 
* 
* 
* 
* 
* 
* 
* 
* 
* /Çheer yn Argid
* 
* 
* 
* 

## B
*  Ny Bahamaghyn
* 
*  Barbados
*  Benin
*  *[[Ny Bermioodee]]*
*  Bosnia as Herzegovina
*  Burkina Faso
*  Burmey/Y Vurmey (Myanmar)
*  Burundee

## C
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## D
*  Yn Danvarg
*  Djibouti
*  Dominica

## E
*  Eajipt/ Yn Egypt
*  Yn Earack
*  Ecuador
*  Yn Eeraan
*  Yn Eeslynn
*  Yn Eetoip
*  *[[Ellan Helena Noo]]*
*  Ellan Wirrish
*  *[[Ellanyn ny Geyrragh]]*
*  Yn Elveeish
* 
*  Eritrea
*  Yn Estaan

## F
* 
* 

## G
*  Gabon
*  Geeaaney
*  Yn Ghambia
*  Yn Ghaney
*  Yn Ghermaan
*  Yn Ghreag
*  Yn Ghuatemaley
*  Yn Ghuinea
*  Yn Ghuinea-Bissau
*  *[[Greenlyn]]/[[Çheer y Sniaghtey]]*
*  Grenada
*  Guinea Chryss ny Cruinney

## H
* 
* 
* 

## I
*  Yn Iddaal
*  Yn Indoneesh
*  Yn Injey
*  Israel

## J
*  Yn Jamaicey
*  *[[Jersee]]*
*  *[[Jibraltey]]*
*  Yn Jordaan

## L
*  Yn Laibeer
*  Yn Laos
*  Yn Latvey
*  Lesoto
*  Yn Leeb
*  Liechtenstein
*  Yn Litaan
*  Yn Livaan
*  Lucsemburg

## M
*  Madagascar
*  Malawi
*  Ny Maldeevaghyn
*  Malee
*  *[[Mannin]]*
*  Meksico
*  Moldova
*  Monaco
*  Montenegro

## N
*  Yn Naigeer
*  Yn Nameeb
*  Naaroo
*  Yn Neegeyr
*  Nepaal
*  Yn Nickeraag
*  Noa Heelan/Yn Teelan Noa
*  Yn Noa Ghuinea-Phapua
*  Noo Kitts as Nevis
*  Noo Lucia
*  Noo Winsen as Ny Grenadeeney
*  Norlynn/Loghlynn

## O
*  Yn Omaan
*  Ooganda
*  Yn Ookraan
*  Yn Ooraguay
*  Yn Oosbeckistaan

## P
*  Palau
*  Yn Phakistaan
*  Yn Phanamaa
*  Yn Pharaguay
*  Yn Pheroo
* 
*  Yn Phobblaght Ghominicagh
*  Yn Pholynn
*  Yn Phortiugal
*  Pobblaght yn Affrick Veanagh
*  Pobblaght yn Chongo
*  Pobblaght Deynlagh yn Chongo
*  Pobblaght Nerin

## R
* 
* 
** 
** 
** Nerin Hwoaie
** 
* 
* 
* 
* 

## S
* 
* 
* 
* 
* 
* 
* 
* 
* 
* 
* 
* 
* 

## T
*  (Pobblaght ny Sheen)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## U
*  Yn Ungaar

## V
*  Yn Valaysia
*  Yn Valta
*  Yn Vangladesh
*  Vanuatu
*  Yn Varitaan
*  Yn Varoc
* 
*  Yn Vassadoan Hwoaie
*  Yn Velaroosh
*  Yn Veleesh
*  Yn Velg
*  Yn Veneswaaley
*  Yn Vietnam
*  Yn Volivia
*  Yn Vongoil
*  Yn Vosambeeck
*  Yn Votswaan
*  Yn Vrasseel
*  Yn Vutaan
*  Yn Vulgeyr

## Y
*  Yn Yeaman
Ratçhal

Ta **ratçhal** çheet er spoyrt bieauid noi slat howshe, lheid as clag ny gys boayl er lheh. Ta ny cohirreyderyn ayns ratçh shirrey creaghnaghey dean 'sy traa s'girrey. Dy cadjin ta'n dean shen goaill stiagh goll harrish foddeeaght ennagh, agh foddee dy vel eh goaill stiagh deanyn elley dys slat howshe er lheh dy roshtyn lesh cooney bieauid.

## Sorçhyn dy ratçhyn
* Ratçh cabbil
* Ratçh carbyd
* Ratçh baatey
* Ratçh raaidey
* Ratçh shooyl
José Luís Rodríguez Zapatero

She politickeyr Spaainagh as oltey Phartee Soshiallagh Labreeyn y Spaainey (PSOE) eh **José Luis Rodríguez Zapatero** (ruggit er 4 Luanistyn 1960). She Ard-vinishter y Spaainey daa cheayrt v'eh, va reiht da'n oik shen lurg ard-reihyssyn ayns 2004 as 2008. Er 2 Averil 2011 ren eh fogrey magh nagh vees eh shassoo reesht da'n reihys ayns 2011 as daag eh yn oik er 21 Nollick 2011.

## Imraaghyn

## Kianglaghyn magh

* Partee Soshiallagh Labreeyn y Spaainey
* (2004–2005)
* (2009–2010)
*

|-
Tony Blair

By Ard-vinishter y Reeriaght Unnaneyssit eh **Anthony Charles Lynton Blair**, eddyr 2 Boaldyn 1997 as Mean Souree 2007.  Hie James Gordon Brown er ny enmys myr Ard-vinishter ny yei.

V'eh ny chione toshee y Phartee Obbraghys, as v'eh cosneyder tree ard-reihyssyn 'sy Reeriaght Unnaneyssit, ayns 1997, 2001 as 2005. T'eh poost rish Cherie Blair, ny leighder. She Euan, Nicky, Kathryn as Leo ny paitçhyn oc.
Yn Yeaman

She çheer 'syn Aishey ee **yn Yeaman**. T'ee çhemmit liorish yn Araab Saudi da'n twoaie as liorish yn Omaan da'n shiar. She Sana'a yn preeu-valley. Ta ny smoo na 200 ellanyn ec y çheer, yn ellan Socotra ayns y Cheayn Injinagh cummaltit.

## Imraaghyn
Rolley çhengaghyn

## A
* Amharish
* Arabish
* Aragonish
* Aramaaish
* Armeainish
* Asserbajaanish
* Awabakal

## B
* Baarle
* Baarle Albinagh
* Baarle Albinagh Ultagh
* Babylonnish
* Baltish
* Bascish
* Belarooshish
* Bengaalish
* Bosnish
* Bretnish
* Britaanish
* Bulgeyrish
* Burmish

## C
* Cantoanish
* Catalonish
* Cornish (ny Kernowish)

## D
* Danvargish
* Dene Suline
* Dogrib

## E
* Eeslynnish
* Enetsish
* Eskimish
* Esperanto
* Estoinish
* Ewdish
* Ewnish

## F
* Faaroish
* Finnlynnish
* Frangish
* Freeshlannish Heear
* Freeshlannish Hwoaie
* Freeshlannish Saterland

## G
* Gaelg (ny Gailck)
* Gaelg Albinagh
* Galeeshish
* Germaanish
* Greagish
* Greenlynnish
* Guugu Yimithirr
* Gwich’in

## H
* Hixkaryana

## I
* Iddaalish
* Ido
* Indoneeshish
* Interlingua
* Inuinnaqtun
* Inuktitut

## K
* Khanty
* Kurdish

## L
* Ladjyn
* Latvish
* Litaanish
* Lucsemburgish

## M
* Maltish
* Mansi
* Mongoilish

## N
* Nahuatl
* Nahuatl Chlassicagh
* Nama
* Navajo
* Nenetsish
* Nepaalish
* Nganasanish
* Norlynnish
* Nuxálk

## O
* Occitaanish
* Ollanish
* Omurano
* Ookraanish

## P
* Pershish
* Polynnish
* Portiugish

## R
* Romaainish
* Rooshish

## S
* Sanskrit
* Sardeenish
* Serbish
* Shapaanish
* Sheckish
* Sheenish
* Sheenish Minnan
* Sheenish aashagh
* Sheenish tradishoonagh
* Shisslish
* Shorshish
* Sileeshish
* Slavish
* Slovackish
* Sloveanish
* Somaalish
* Soolooish
* Soolynish
* Sorbish Eaghtyragh
* Sorbish Eeghtyragh
* Spaainish
* Swahili

## T
* Tamalish
* Thai
* Tibetish
* Turkish

## U
* Ungaarish

## V
* Vietnamish
* Volapük
* Votish

## W
* Wayuu

## X
* Xhosa
* !Xóõ

## Y
* Yernish
Yn Cholombey

She çheer ayns America Yiass ee **yn Cholombey**. T'ee çhemmit liorish y Phanamaa da'n sheear hwoaie, y Cheayn Sheear da'n twoaie, y Veneswaaley da'n shiar, liorish y Vrasseel da'n shiar yiass, liorish y Pheroo as Ecuador da'n jiass, as liorish y Cheayn Sheealtagh da'n sheear. She Bogotá yn preeu-valley.

## Noteyn

## Imraaghyn
Yn Çhillee

She çheer ayns America Yiass ee **yn Çhillee**. T'ee çhemmit liorish y Pheroo as y Volivia da'n twoaie, liorish yn Argenteen da'n shiar, as liorish y Cheayn Sheealtagh da'n sheear. She Santiago yn preeu-valley.

## Imraaghyn
Yn Veneswaaley

She çheer ayns America Yiass ee **yn Veneswaaley**. T'ee çhemmit liorish y Cholombey da'n sheear, y Cheayn Sheear da'n twoaie, Geeaaney da'n shiar, as liorish y Vrasseel da'n jiass. She Caracas y preeu-valley.

## Imraaghyn
Ecuador

She çheer ayns America Yiass ee **Ecuador**. T'ee çhemmit liorish y Cholombey da'n twoaie, as y Pheroo da'n jiass as y shiar. T'ee çhemmit rish y Cheayn Sheealtagh da'n sheear. She Quito preeu-valley ny çheerey.

## Noteyn

## Imraaghyn
Nalbin

Ta **Nalbin** (Baarle / Baarle Albinagh: *Scotland*, Gaelg Albinagh: *Alba*) ny çheer ta soit er y hrass my hwoaie jeh'n Vretyn Vooar. T'ee ny cooid jeh'n Reeriaght Unnaneysit as t'ee çhemmit liorish Sostyn da'n jiass. T'ee çhemmit liorish Mooir Hostyn da'n shiar, y Cheayn Sheear da'n twoaie as da'n sheear, as Mooir Vannin as Ammyr ny h-Albey da'n sheear yiass. Chammah as y vooar-heer, ta Nalbin jeant seose jeh ny smoo na 790 ellanyn, cur Ellanyn y Twoaie as Inshyn Goal 'syn earroo.

Ta Doon Edin, y preeu-valley as y nah valley smoo, nane jeh ny 20 ynnydyn ardgidoil smoo 'syn Oarpey. V'eh ny chree er Soilsheraght ny h-Albey 'syn 18-oo eash, as myr eiyrtys, haink Nalbin dy ve nane jeh ny çheeraghyn smoo scanshoil ry hoi traght, inçhinaght as çhynskal. She Glaschu yn balley smoo ayns Nalbin.

Va Reeriaght ny h-Albey ny steat seyr derrey 1 Boaldyn 1707 tra ren y reiltys co-unnaneys politickoil lesh Reeriaght Hostyn. V'eh shen crooaght y Reeriaght Unnaneysit. Myrane lesh Bretin, she çheer Cheltiagh ish, as ta Gaelg ny h-Albey - çhengey gollrish Gaelg Vanninagh - foast ec mynlagh beg jeh'n phobble eck.

## Noteyn

## Imraaghyn